日語爲日本國語。日本國內，言者逾億。而散居僑民及習日語者凡三百萬餘。語源不考，或以為出蒙古鮮卑諸地，入阿勒泰語系，異說日語自生島中，自成一系，亦謂與朝鮮同源。和人漢化甚深，嘗書漢文，土音亦以漢字書之。土音稱和語，中原語彙，稱作漢語。近世西風東漸，格致玄理之學，不能一一轉譯，輒取其音而用，皆稱外來語。